stanford-oval/wikipedia huggingface dataset:
พอร์พอยส์

| พอร์พอยส์ ช่วงเวลาที่มีชีวิตอยู่: 15> 970–0Ma  PreꞒ Ꞓ O S D C P T J K Pg N      ไมโอซีน-ปัจจุบัน |
| --- | --- |

โลมาหัวบาตรหลังเรียบ (Neophocaena phocaenoides) เป็นพอร์พอยส์ชนิดที่ไม่มีครีบหลัง

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
อันดับฐาน:: Cetacea
อนุอันดับ:: Odontoceti
วงศ์ใหญ่:: Delphinoidea
วงศ์:: Phocoenidae Gray, 1825

สกุล
 ดูในเนื้อหา
พอร์พอยส์ (อังกฤษ: Porpoise; การออกเสียง /ˈpɔːrpəs/) เป็นสัตว์เลี้ยงลูกด้วยนมในอันดับวาฬและโลมา (Cetacea) ขนาดเล็กวงศ์หนึ่ง ใช้ชื่อวงศ์ว่า Phocoenidae
พอร์พอยส์ จัดเป็นวาฬมีฟันขนาดเล็ก ลักษณะทั่วไปคล้ายกับโลมาทะเล (Delphinidae) แต่มีความแตกต่างไปจากโลมาทั่วไป คือ มีรูปร่างที่เล็กกว่า และมีรูปทรงที่อ้วนกลมกว่า อีกทั้งสรีระร่างกายของพอร์พอยส์ไม่อาจจะเก็บความอบอุ่นไว้ได้นาน ทำให้สูญเสียพลังงานในร่างกายได้รวดเร็วกว่า จึงต้องกินอาหารบ่อยครั้งและมากกว่าโลมาทะเลเพื่อสร้างพลังงานและความอบอุ่นให้แก่ร่างกาย
นอกจากนี้แล้ว ครีบหลังของพอร์พอยส์นั้นเป็นรูปสามเหลี่ยมคล้ายกับครีบของปลาฉลาม แต่มีความสั้นทู่ ซึ่งในบางครั้งจะมีปุ่มขนาดเล็กเรียกว่า ทูเบอร์เคิล อยู่ตรงขอบครีบ ลักษณะของจมูกของพอร์พอยส์นั้นสั้นทู่และกลมกว่าโลมาทั่วไป ลักษณะของฟันก็มีลักษณะเล็ก ๆ เป็นตุ่มไม่แหลมคม ส่วนกระดูกคอนั้นติดต่อกับกระดูกสันหลัง ทำให้ไม่อาจจะขยับส่วนคอไปมาได้อย่างอิสระเหมือนโลมา และพฤติกรรมก็แตกต่างไปจากโลมาด้วย ได้แก่ ฝูงของพอร์พอยส์มีขนาดเล็กกว่า คือ มีจำนวนสมาชิกในฝูงเพียง 2–4 ตัวเท่านั้น ไม่ได้มีกันหลายสิบหรือร้อยตัวเหมือนโลมาทะเล และมีพฤติกรรมขี้อาย เกรงกลัวมนุษย์ ผิดกับโลมาทะเล และเป็นโลมาที่มีอายุขัยสั้นเพียงแค่ 20 ปีเท่านั้น
พอร์พอยส์ นับเป็นสัตว์ในอันดับนี้ที่มีขนาดเล็กที่สุด โดยชนิดที่มีขนาดเล็กที่สุด คือ วิกีตา พบกระจายพันธุ์ทางตอนเหนือของอ่าวแคลิฟอร์เนีย มีขนาดโตเต็มที่ไม่ถึง 2 เมตรด้วยซ้ำ ขณะที่ชนิดที่มีขนาดใหญ่ที่สุด ก็มีความยาวเพียง 2.3 เมตรเท่านั้น
ศัพทมูลวิทยา

คำว่า "พอร์พอยส์" (Porpoise) เป็นคำที่ใช้ในภาษาอังกฤษ  ส่วนในภาษาในทวีปเอเชียอื่น ๆ พอร์พอยส์มักมีการเปรียบเทียบกับโลมาและหนู เช่น ในภาษาจีน พอร์พอยส์มีความหมายตรงตัวว่า "โลมาหนู" (鼠海豚) และ ในภาษาเวียดนาม พอร์พอยส์มีความหมายตรงตัวว่า "โลมาหนู" (Cá heo chuột) ซึ่งมีความหมายว่า "โลมาขนาดเล็ก"  ส่วนคำว่า "โลมา" ในภาษาเอเชียดังกล่าวก็มีความหมายตรงตัวว่า "หมูทะเล"
การจำแนก

แบ่งออกได้เป็น 3 สกุล 6 ชนิด พบในประเทศไทยเพียงชนิดเดียว ขณะที่บางสกุลก็ได้สูญพันธุ์ไปแล้ว ตั้งแต่ยุคก่อนประวัติศาสตร์
Neophocaena
Neophocaena phocaenoides (เป็นชนิดที่พบได้ในประเทศไทย)
Phocoena
Phocoena dioptrica
Phocoena phocoena
Phocoena sinus
Phocoena spinipinnis
Phocoenoides
Phocoenoides dalli
ที่สูญพันธุ์ไปแล้ว
† Haborophocoena
Haborophocoena toyoshimai
† Numataphocoena
Numataphocoena yamashitai
† Septemriocetus
Septemriocetus bosselaersii
† Piscolithax
Piscolithax aenigmaticus
Piscolithax longirostris
Piscolithax boreios
Piscolithax tedfordi
เอา ให้ ชัด

บทความนี้เกี่ยวกับละครชุดทางโทรทัศน์ สำหรับภาพยนตร์ของจีดีเอช ห้าห้าเก้า ดูที่ ระวัง..สิ้นสุดทางเพื่อน
| เอา ให้ ชัด |
| --- | --- |

แนว: ละครชุด (ซีรีส์) ดราม่า เรียลลิสติก โรแมนติก
สร้างโดย: จีเอ็มเอ็ม แกรมมี่ จีเอ็มเอ็มทีวี แทรชเชอร์ บางกอก
กำกับโดย: ชาคร ไชยปรีชา ทิชากร ภูเขาทอง
แสดงนำ: ณิชาภัทร ฉัตรชัยพลรัตน์ ฐานัฐพ์ โล่ห์คุณสมบัติ ปราชญา เรืองโรจน์ พรพิพัฒน์ พัฒนเศรษฐานนท์ ณัฐ ศักดาทร ทิพนารี วีรวัฒโนดม ณัฐสิทธิ์ โกฏิมนัสวนิชย์ สรัลชนา อภิสมัยมงคล รัฐนันท์ จรรยาจิรวงศ์ เวอาห์ แสงเงิน ลาภิสรา อินทรสูต ปุริม รัตนเรืองวัฒนา วีรยุทธ จันทร์สุข รวิสรารัตน์ พิบูลภานุวัธน พัชรา ทับทอง อรรณพ ทองบริสุทธิ์ ชยพล จุฑามาศ
ดนตรีแก่นเรื่องเปิด: ชั่วคราว (One Night Stand) Feat.อะตอม ชนกันต์ - Tabasco
ดนตรีแก่นเรื่องปิด: พรุ่งนี้จะเข้าใจ - รัตน จันทร์ประสิทธิ์
ประเทศแหล่งกำเนิด:  ไทย
ภาษาต้นฉบับ:  ไทย
จำนวนฤดูกาล: 2
จำนวนตอน: 12 ตอน (ฤดูกาลที่ 1) 16 ตอน (ฤดูกาลที่ 2)
ออกอากาศ
สถานีโทรทัศน์: ช่องวัน 31, ไลน์ทีวี, จีเอ็มเอ็ม 25
ออกอากาศ: 11 พฤศจิกายน 2561(ฤดูกาล​ ที่ 1) 25 กันยายน​ 2563 (ฤดูกาล​ ที่​ 2) – 3 กุมภาพันธ์​ 2562 (ฤดูกาล​ ที่ 1) 15 มกราคม​ 2564 (ฤดูกาล​ ที่ 2)
เรต: 
Friend Zone เอา ให้ ชัด เป็นละครชุด (ซีรีส์) ประเภทดราม่า,เรียลลิสติก,โรแมนติก,อีโรติก ผลิตโดย จีเอ็มเอ็มทีวี และ แทรชเชอร์ บางกอก กำกับการแสดงโดย ชาคร ไชยปรีชา และ ทิชากร ภูเขาทอง ออกอากาศทางช่องวัน 31 ทุกวันอาทิตย์ เวลา 22.00 น. และออกอากาศย้อนหลังทางไลน์ทีวี เวลา 23.00 น. เริ่มตอนแรกวันที่ 11 พฤศจิกายน พ.ศ. 2561
มีเนื้อหาเกี่ยวกับความสัมพันธ์ที่ไม่ชัดเจนของกลุ่มคนวัย 20 จนทำให้เกิดปัญหาตามมาภายหลัง
รายชื่อนักแสดง > นักแสดงนำ

ณิชาภัทร ฉัตรชัยพลรัตน์ รับบท โบโย่
ฐานัฐพ์ โล่ห์คุณสมบัติ รับบท กู๊ด
ทิพนารี วีรวัฒโนดม รับบท บูม
ณัฐสิทธิ์ โกฏิมนัสวนิชย์ รับบท ต่อ
ปราชญา เรืองโรจน์ รับบท เอิร์ธ
พรพิพัฒน์ พัฒนเศรษฐานนท์ รับบท สตั๊ด
ณัฐ ศักดาทร รับบท หมอแซม
สรัลชนา อภิสมัยมงคล รับบท แอ้ม
รัฐนันท์ จรรยาจิรวงศ์ รับบท เคเบิล (ฤดูกาลที่1)
เวอาห์ แสงเงิน รับบท เซฟ
ลาภิสรา อินทรสูต รับบท คริส (ฤดูกาลที่2)
ปุริม รัตนเรืองวัฒนา รับบท ล็อคเกอร์ (ฤดูกาลที่2)
วีรยุทธ จันทร์สุข รับบท ป๊อป (ฤดูกาลที่2)
รวิสรารัตน์ พิบูลภานุวัธน รับบท บิ๊ว (ฤดูกาลที่2)
พัชรา ทับทอง รับบท มิวสิก (ฤดูกาลที่2)
อรรณพ ทองบริสุทธิ์ รับบท ต้น (ฤดูกาลที่2)
ชยพล จุฑามาศ รับบท ต๊ะ (ฤดูกาลที่2)
รายชื่อนักแสดง > นักแสดงสมทบ

ทศทิศ ด่านขุนทศ รับบท อาร์ม
เจนนี่ ปาหนัน รับบท สตางค์
ณัฐฐาวีรนุช ทองมี รับบท ปัน
เมธาวี พิเชฐชัยยุทธ์ รับบท วอ
ทองเอก ปิยะเวท รับบท ชาติ
สุทธิภา คงแนวดี รับบท พลอยพิ้งค์
ธนกร โพธิ์วิจิตร รับบท กู๊ดจ๊อบ
พฤกษ์ พานิช รับบท กัปตัน
นภสร วีระยุทธวิไล รับบท แคลร์
ภัคจิรา กรรรัตนสูตร รับบท อีฟ
ยศกร สงวนทรัพยากร รับบท กฤต
ปาหุณ จิยะเจริญ รับบท อั้ม
อมตา ปิยะวานิชย์ รับบท แม่แอ้มและอั้ม
เจนจุฑา อาภากาศ รับบท เชอร์รี่
นิรมล ขจีวรกุ รับบท
ดีใจ ดีดีดี รับบท แม่โบโย่
เพลงประกอบ

ชั่วคราว (One Night Stand) Feat.อะตอม ชนกันต์ - Tabasco
พรุ่งนี้จะเข้าใจ - รัตน จันทร์ประสิทธิ์
คนไม่ฉลาด - Pure
เกอิชา (GEiSHA) - Blues Tape
IT'S A TRAP - JIRA P.O.N.R ft.UrboyTJ
Rating

| EP>  | Date | Nationwide | Bangkok |
| --- | --- | --- | --- |
| 1 | 11/11/18 | 0.651 | 1.206 |
| 2 | 18/11/18 | 0.747 | 1.274 |
| 3 | 25/11/18 | 0.507 | 0.969 |
| 4 | 02/12/18 | 0.652 | 1.003 |
| 5 | 09/12/18 | 0.708 | 1.055 |
| 6 | 16/12/18 | 0.680 | 1.397 |
| 7 | 23/12/18 | 0.679 | 1.531 |
| 8 | 06/01/19 | 0.749 | 1.413 |
| 9 | 13/01/19 | 0.766 | 1.227 |
| 10 | 20/01/19 | 0.645 | 0.932 |
| 11 | 27/01/19 | 0.636 | 1.435 |
| 12 | 03/02/19 | 0.739 | 1.027 |
| Average | Average | 0.680 | 1.206 |
| Highest | Highest | 0.766 | 1.531 |
สิ่งสืบเนื่อง

จากความสำเร็จของซีรีส์ Friend Zone เอา ให้ ชัด ทำให้ จีเอ็มเอ็มทีวี และ แทรชเชอร์ บางกอก ตัดสินใจสร้างภาคต่อในชื่อ Friend Zone 2: Dangerous Area กำหนดออกอากาศใน พ.ศ. 2563 ทางช่องวัน 31 แต่เนื่องจากทาง GMMTV ได้ถอนหุ้นกับทางช่องวัน 31 จึงเปลื่ยนมาออกอากาศที่ช่องจีเอ็มเอ็ม 25 แทน
แหล่งข้อมูลอื่น

เรื่องย่อ Friend Zone เอาให้ชัด
ไฟฉุกเฉิน

ไฟฉุกเฉินแบบใช้หลอดไส้
ไฟฉุกเฉินแบบใช้หลอดฟลูออเรสเซนต์
ไฟฉุกเฉิน (อังกฤษ: emergency light) เป็นอุปกรณ์ให้แสงสว่างสำรองในอาคาร
ซึ่งจะติดสว่างขึ้นมาอัตโนมัติเมื่อมีเหตุไฟฟ้าดับ, โดยไฟฉุกเฉินจะทำงานโดยอาศัยไฟฟ้าจากแบตเตอรี่
(มักเป็นแบบตะกั่ว-กรด) ซึ่งจะชาร์จอยู่กับไฟบ้านตลอดเวลา เพื่อให้พร้อมใช้ทุกครั้งเมื่อเกิดไฟดับ
ภายในไฟฉุกเฉิน โดยพื้นฐานจะประกอบด้วยแบตเตอรี่ วงจรชาร์จ หลอดไฟ และสวิตช์อัตโนมัติ (มักเป็นรีเลย์หรือทรานซิสเตอร์),
ซึ่งในสภาพปกติที่มีไฟฟ้า วงจรชาร์จจะประจุแบตเตอรี่ให้มีไฟเต็มอยู่ตลอดเวลา ส่วนสวิตช์อัตโนมัติจะตัดวงจรหลอดไฟไว้ไม่ให้ทำงาน,
เมื่อเกิดไฟฟ้าดับ วงจรชาร์จจะหยุดทำงาน และสวิตช์อัตโนมัติจะทำการต่อหลอดไฟเข้ากับแบตเตอรี่ ทำให้ไฟฉุกเฉินติดสว่าง,
และเมื่อไฟฟ้ากลับมาใช้ได้อีกครั้ง วงจรชาร์จจะกลับมาทำงาน และสวิตช์อัตโนมัติจะตัดวงจรหลอดไฟออก ทำให้ไฟฉุกฉินดับลง
ปัจจุบันหลอดไฟที่อยู่ในไฟฉุกเฉินรุ่นใหม่ๆจะเป็น LED สามารถใช้ความสว่างสูง ประหยัดพลังงาน จึงทำให้ระยะเวลาการให้แสงเมื่อไฟดับยาวนานมากกว่าเดิม
ในอาคารที่อยู่อาศัยสมัยใหม่ หอพัก หรือห้องชุด มักมีกฎหมายควบคุมอาคารให้มีการติดตั้งไฟฉุกเฉิน
เพื่ออำนวยความสะดวกปลอดภัยกับผู้อยู่อาศัย และป้องกันการฉวยโอกาสปล้นจี้ในระหว่างเหตุไฟฟ้าดับอีกด้วย
จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดสระแก้ว พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ภาพรวม > ผลการเลือกตั้งแบบบัญชีรายชื่อ (รวมทั้งจังหวัดสระแก้ว)

| พรรค | พรรค | คะแนนเสียง> จน. | คะแนนเสียง>  % | คะแนนเสียง>  |
| --- | --- | --- | --- | --- |
|  | ไทยรักไทย | 162,061 | 71.56% |  |
|  | ประชาธิปัตย์ | 35,978 | 15.89% |  |
|  | ความหวังใหม่ | 1,007 | 0.44% |  |
|  | อื่น ๆ | 27,433 | 12.11% |  |

| ผลรวม | ผลรวม | 226,479 | 100.00% |  |
ผลการเลือกตั้งแบบบัญชีรายชื่อ

ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสระแก้ว
| พรรค | พรรค | คะแนนเสียง | ร้อยละ |
| --- | --- | --- | --- |
|  | เสรีประชาธิปไตย (1) | 1,010 | 0.45 |
|  | ชาวไทย (2) | 488 | 0.22 |
|  | กสิกรไทย (3) | 506 | 0.22 |
|  | นิติมหาชน (4) | 1,334 | 0.59 |
|  | ความหวังใหม่ (5) | 1,007 | 0.44 |
|  | รักสามัคคี (6) | 1,370 | 0.60 |
|  | ไทยรักไทย (7) | 162,061 | 71.56 |
|  | ชาติประชาธิปไตย (8) | 1,144 | 0.51 |
|  | ชาติไทย (9) | 807 | 0.36 |
|  | สันติภาพ (10) | 135 | 0.06 |
|  | ถิ่นไทย (11) | 3,615 | 1.60 |
|  | พลังประชาชน (12) | 247 | 0.11 |
|  | ราษฎร (13) | 349 | 0.15 |
|  | สังคมใหม่ (14) | 420 | 0.19 |
|  | เสรีธรรม (15) | 565 | 0.25 |
|  | ประชาธิปัตย์ (16) | 35,978 | 15.89 |
|  | อำนาจประชาชน (17) | 2,114 | 0.93 |
|  | ประชากรไทย (18) | 767 | 0.34 |
|  | ไท (19) | 228 | 0.10 |
|  | ก้าวหน้า (20) | 105 | 0.05 |
|  | ชาติพัฒนา (21) | 3,459 | 1.53 |
|  | แรงงานไทย (22) | 176 | 0.08 |
|  | เผ่าไท (23) | 103 | 0.05 |
|  | สังคมประชาธิปไตย (24) | 338 | 0.15 |
|  | ชีวิตที่ดีกว่า (25) | 115 | 0.05 |
|  | พัฒนาสังคม (26) | 282 | 0.12 |
|  | ไทยช่วยไทย (27) | 1,192 | 0.53 |
|  | ไทยมหารัฐ (28) | 121 | 0.05 |
|  | ศรัทธาประชาชน (29) | 65 | 0.03 |
|  | วิถีไทย (30) | 63 | 0.03 |
|  | ไทยประชาธิปไตย (31) | 2,059 | 0.91 |
|  | พลังธรรม (32) | 608 | 0.27 |
|  | ชาวนาพัฒนาประเทศ (33) | 331 | 0.15 |
|  | กิจสังคม (34) | 504 | 0.22 |
|  | เกษตรมหาชน (35) | 264 | 0.12 |
|  | พลังเกษตรกร (36) | 604 | 0.27 |
|  | สยาม (37) | 1,945 | 0.86 |

| บัตรดี | บัตรดี | 226,479 | 96.40 |
| บัตรเสีย | บัตรเสีย | 4,731 | 2.01 |
| ไม่ประสงค์ลงคะแนน | ไม่ประสงค์ลงคะแนน | 3,737 | 1.59 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 234,947 | 64.49 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 364,315 | 100.00 |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขต 1

เขตการเลือกตั้งที่ 1 ประกอบด้วย อำเภอเมืองสระแก้ว, อำเภอเขาฉกรรจ์ และอำเภอวังน้ำเย็น (เฉพาะตำบลทุ่งมหาเจริญ)
| ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> % | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> ± |
| --- | --- | --- | --- | --- | --- |
|  | ไทยรักไทย   | ฐานิสร์ เทียนทอง (7) | 55,333 | 84.63 |  |
|  | ประชาธิปัตย์   | อภิไท สอนทอง (16) | 8,907 | 12.62 |  |
|  | ถิ่นไทย   | สรวิชญ์ วรเวก (11) | 623 | 0.95 |  |
|  | ชาติพัฒนา (พ.ศ. 2535)   | บัญญัติ เงางาม (21) | 517 | 0.79 |  |
| ผลรวม | ผลรวม | ผลรวม | 65,380 | 100.00 | — |

| บัตรดี | บัตรดี | บัตรดี | 65,380 | 86.46 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,897 | 2.51 | – |
| บัตรเสีย | บัตรเสีย | บัตรเสีย | 8,339 | 11.03 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 75,616 | 59.79 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 126,469 | 100.00 | — |
: ไทยรักไทย   ได้ที่นั่งจาก ความหวังใหม่
ผลการเลือกตั้งแบบแบ่งเขต > เขต 2

เขตเลือกตั้งที่ 2 ประกอบด้วย อำเภอคลองหาด, อำเภอวัฒนานคร (ยกเว้นตำบลแซร์ออและตำบลช่องกุ่ม), อำเภอวังน้ำเย็น (ยกเว้นตำบลทุ่งมหาเจริญ) และ กิ่งอำเภอวังสมบูรณ์
| ผลการเลือกตั้งสมาชิกสภาผู้แทนราษฎร เขต 2 จังหวัดสระแก้ว> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดสระแก้ว> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดสระแก้ว> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดสระแก้ว> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดสระแก้ว> % | ผลการเลือกตั้งสมาชิกสภาผู้แทนราษฎร เขต 2 จังหวัดสระแก้ว> ± |
| --- | --- | --- | --- | --- | --- |
|  | ไทยรักไทย   | ตรีนุช เทียนทอง (7) | 58,953 | 86.74 |  |
|  | ประชาธิปัตย์   | สุทธิรักษ์ วันเพ็ญ (16) | 8,405 | 12.37 |  |
|  | ชาติพัฒนา (พ.ศ. 2535)   | พัลลภ เกสรสุคนธ์ (21) | 608 | 0.89 |  |
| ผลรวม | ผลรวม | ผลรวม | 67,966 | 100.00 | — |

| บัตรดี | บัตรดี | บัตรดี | 67,966 | 86.58 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,979 | 2.52 | – |
| บัตรเสีย | บัตรเสีย | บัตรเสีย | 8,561 | 10.90 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 78,506 | 64.65 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 121,425 | 100.00 | — |
: ไทยรักไทย   ได้ที่นั่งจาก ความหวังใหม่
ผลการเลือกตั้งแบบแบ่งเขต > เขต 3

เขตเลือกตั้งที่ 3 ประกอบด้วย อำเภออรัญประเทศ, อำเภอตาพระยา, อำเภอวัฒนานคร (เฉพาะตำบลแซร์ออและตำบลช่องกุ่ม) และ กิ่งอำเภอโคกสูง
| ผลการเลือกตั้งสมาชิกสภาผู้แทนราษฎร เขต 2 จังหวัดสระแก้ว> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดสระแก้ว> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดสระแก้ว> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดสระแก้ว> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดสระแก้ว> % | ผลการเลือกตั้งสมาชิกสภาผู้แทนราษฎร เขต 2 จังหวัดสระแก้ว> ± |
| --- | --- | --- | --- | --- | --- |
|  | ไทยรักไทย   | วิทยา เทียนทอง (7)* | 52,603 | 75.00 |  |
|  | ประชาธิปัตย์   | พรพล เอกอรรถพร (16) | 15,692 | 22.37 |  |
|  | ถิ่นไทย   | แทน คีนวน (11) | 1,119 | 1.60 |  |
|  | ชาติพัฒนา (พ.ศ. 2535)   | ว่าที่ร้อยเอก พิริยะ ศาลารักษ์ (21) | 727 | 1.04 |  |
| ผลรวม | ผลรวม | ผลรวม | 70,141 | 100.00 | — |

| บัตรดี | บัตรดี | บัตรดี | 70,141 | 86.78 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 2,276 | 2.82 | – |
| บัตรเสีย | บัตรเสีย | บัตรเสีย | 8,408 | 10.40 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 80,825 | 69.42 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 116,421 | 100.00 | — |
: ไทยรักไทย   ได้ที่นั่งจาก ความหวังใหม่
ดูเพิ่ม

จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
อำเภอควนขนุน

| อำเภอควนขนุน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Khuan Khanun
ทะเลน้อย
คำขวัญ: ถิ่นพระดังเมืองคนดี ประเพณีลือเลื่อง เฟื่องฟูการศึกษา ผ้าทอแพรกหา ทะเลงามตา นกน้ำเพลินใจ
แผนที่จังหวัดพัทลุง เน้นอำเภอควนขนุน
พิกัด: 7°44′6″N 100°0′36″E﻿ / ﻿7.73500°N 100.01000°E﻿ / 7.73500; 100.01000
ประเทศ:  ไทย
จังหวัด: พัทลุง
พื้นที่
 • ทั้งหมด: 453.96 ตร.กม. (175.27 ตร.ไมล์)
ประชากร (2564)
 • ทั้งหมด: 83,427 คน
 • ความหนาแน่น: 183.78 คน/ตร.กม. (476.0 คน/ตร.ไมล์)
รหัสไปรษณีย์ : 93110, 93150 (เฉพาะตำบลทะเลน้อย พนางตุง และมะกอกเหนือ)
รหัสภูมิศาสตร์: 9305
ที่ตั้งที่ว่าการ: ที่ว่าการอำเภอควนขนุน หมู่ที่ 5 ตำบลควนขนุน อำเภอควนขนุน จังหวัดพัทลุง 93110
 ส่วนหนึ่งของสารานุกรมประเทศไทย
ทะเลน้อย จากมุมมองริมฝั่งตำบลพนางตุง
ควนขนุน เป็นอำเภอหนึ่งในจังหวัดพัทลุง
ทะเลน้อย จากมุมมองริมฝั่งตำบลพนางตุง
ทะเลน้อย มีนกที่ประจำถิ่นและนกอพยพมาจากที่อื่นตามฤดูกาล เช่น นกกาบบัว นกกุลา นกกระสานวล นกกระสาแดง นกกาเล็กน้ำ นกแขวก นกเป็ดน้ำ นกกระทุง นกนางนวล นกกระเด็น นกกระสาแดง ฯลฯ
ที่ตั้งและอาณาเขต

อำเภอควนขนุน มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอป่าพะยอม อำเภอชะอวดและอำเภอหัวไทร(จังหวัดนครศรีธรรมราช)
ทิศตะวันออก ติดต่อกับอำเภอระโนด(จังหวัดสงขลา)
ทิศใต้ ติดต่อกับอำเภอเมืองพัทลุง อำเภอศรีบรรพตและอำเภอศรีนครินทร์
ทิศตะวันตก ติดต่อกับอำเภอศรีบรรพตและอำเภอป่าพะยอม
การแบ่งเขตการปกครอง > การปกครองส่วนภูมิภาค

อำเภอควนขนุนแบ่งพื้นที่การปกครองออกเป็น 12 ตำบล 129หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | ควนขนุน |  | (Khuan Khanun) |  | 9 หมู่บ้าน |  |  |  | 7. | โตนดด้วน |  | (Tanot Duan) |  | 11 หมู่บ้าน |  |
| 2. | ทะเลน้อย |  | (Thale Noi) |  | 10 หมู่บ้าน |  |  |  | 8. | ดอนทราย |  | (Don Sai) |  | 11 หมู่บ้าน |  |
| 3. | นาขยาด |  | (Na Khayat) |  | 12 หมู่บ้าน |  |  |  | 9. | มะกอกเหนือ |  | (Makok Nuea) |  | 9 หมู่บ้าน |  |
| 4. | พนมวังก์ |  | (Phanom Wang) |  | 8 หมู่บ้าน |  |  |  | 10. | พนางตุง |  | (Phanang Tung) |  | 13 หมู่บ้าน |  |
| 5. | แหลมโตนด |  | (Laem Tanot) |  | 9 หมู่บ้าน |  |  |  | 11. | ชะมวง |  | (Chamuang) |  | 16 หมู่บ้าน |  |
| 6. | ปันแต |  | (Pan Tae) |  | 13 หมู่บ้าน |  |  |  | 12. | แพรกหา |  | (Phraek Ha) |  | 8 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอควนขนุนประกอบด้วยองค์กรปกครองส่วนท้องถิ่น 14 แห่ง ได้แก่
เทศบาลตำบลควนขนุน ครอบคลุมพื้นที่หมู่ที่ 5 (บางส่วน), 9 (บางส่วน) ตำบลควนขนุน
เทศบาลตำบลมะกอกเหนือ ครอบคลุมพื้นที่หมู่ที่ 1 (บางส่วน) ตำบลมะกอกเหนือ
เทศบาลตำบลหนองพ้อ ครอบคลุมพื้นที่ตำบลควนขนุน (เฉพาะนอกเขตเทศบาลตำบลควนขนุน)
เทศบาลตำบลนาขยาด ครอบคลุมพื้นที่ตำบลนาขยาดทั้งตำบล
เทศบาลตำบลบ้านสวน ครอบคลุมพื้นที่ตำบลมะกอกเหนือ (เฉพาะนอกเขตเทศบาลตำบลมะกอกเหนือ)
เทศบาลตำบลพนางตุง ครอบคลุมพื้นที่ตำบลพนางตุงทั้งตำบล
เทศบาลตำบลทะเลน้อย ครอบคลุมพื้นที่ตำบลทะเลน้อยทั้งตำบล
เทศบาลตำบลโตนดด้วน ครอบคลุมพื้นที่ตำบลโตนดด้วนทั้งตำบล
เทศบาลตำบลแพรกหา ครอบคลุมพื้นที่ตำบลแพรกหาทั้งตำบล
เทศบาลตำบลแหลมโตนด ครอบคลุมพื้นที่ตำบลแหลมโตนดทั้งตำบล
เทศบาลตำบลดอนทราย ครอบคลุมพื้นที่ตำบลดอนทรายทั้งตำบล
องค์การบริหารส่วนตำบลพนมวังก์ ครอบคลุมพื้นที่ตำบลพนมวังก์ทั้งตำบล
องค์การบริหารส่วนตำบลปันแต ครอบคลุมพื้นที่ตำบลปันแตทั้งตำบล
องค์การบริหารส่วนตำบลชะมวง ครอบคลุมพื้นที่ตำบลชะมวงทั้งตำบล
ชีวิตคนพัทลุงในลุ่มน้ำทะเลน้อย ทั้งคนจากคลองลำปำ และคลองปากประ ต่างเติบโตและหาอยู่หากินกับทรัพยากรในทะเลสาบเกือบทุกบ้าน “ยอ”
ทะเลน้อยได้รับการประกาศเป็น เขตห้ามล่าสัตว์ป่าทะเลน้อย เมื่อวันที่ 18 กุมภาพันธ์ พ.ศ. 2518 ถือเป็นเขตห้ามล่าสัตว์ป่าแห่งแรกของประเทศไทย สังกัดกรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม
ควายน้ำ ไม่ใช่สัตว์พันธุ์ใหม่ แต่เป็นการปรับตัวอันน่าทึ่งของเหล่าฝูงควายที่อยู่ในบริเวณทะเลน้อยและทะเลสาบสงขลา โดยจากเดิมที่เป็น ควายเลี้ยงหรือควายบ้านธรรมดา
ถนนเฉลิมพระเกียรติ 80 พรรษา 5 ธันวาคม 2550 หรือ "สะพานเอกชัย" ข้ามทะเลน้อย
“ดอกบัวสาย” หรือ “ดอกบัวแดง” ที่พากันออกดอกบานสะพรั่งดุจดัง“ทะเลบัว”สีชมพูสดใสเต็มท้องน้ำทะเลน้อย
พระเจ้าอีริคที่ 4 แห่งเดนมาร์ก

พระเจ้าอีริคที่ 4 แห่งเดนมาร์ก เป็นที่รู้จักในพระนาม อีริคผู้รีดไถเงิน หรือ  Eric Ploughpenny (เดนมาร์ก: Erik Plovpenning); ราว ค.ศ. 1216 - 10 สิงหาคม ค.ศ. 1250) ทรงเป็นพระมหากษัตริย์แห่งเดนมาร์กตั้งแต่ค.ศ. 1241 จนกระทั่งสวรรคตในปีค.ศ. 1250 รัชกาลของพระองค์สร้างความขัดแย้งและสงครามกลางเมืองต่อพระราชอนุชาของพระองค์
ช่วงต้นพระชนมชีพ

เจ้าชายอีริคทรงเป็นพระราชโอรสในพระเจ้าวัลเดมาร์ที่ 2 แห่งเดนมาร์กที่ประสูติแต่เจ้าหญิงบึเร็งการียาแห่งโปรตุเกส และเป็นพระเชษฐาในเจ้าชายอเบลและเจ้าชายคริสตอฟเฟอร์ พระองค์ประสูติราวค.ศ. 1216
ในปีค.ศ. 1218 พระเชษฐาต่างพระมารดาของพระองค์คือ วัลเดมาร์ยุวกษัตริย์ ได้ครองราชย์เป็นกษัตริย์ร่วมกับพระราชบิดาและเป็นรัชทายาทในราชบัลลังก์ โดยได้รับพระราชทานบรรดาศักดิ์ดยุกแห่งชเลสวิก หลังจากยุวกษัตริย์วัลเดมาร์สวรรคตก่อนที่จะได้เสวยราชย์ในปีค.ศ. 1231 อีริคจึงได้รับการสวมมงกุฎเป็นพระมหากษัตริย์ที่มหาวิหารลุนด์ในวันที่ 30 พฤษภาคม ค.ศ. 1232 โดยเป็นพระประมุขร่วมกับพระราชบิดาและเป็นรัชทายาทในราชบัลลังก์ ต่อจากนั้นพระองค์ได้ยกดัชชีชเลสวิกให้แก่เจ้าชายอเบล พระราชอนุชาของพระองค์ เมื่อพระราชบิดาสวรรคตในปีค.ศ. 1241 พระองค์จึงได้สืบราชบัลลังก์
ลอบปลงพระชนม์

กษัตริย์อีริคทรงระดมพลและมุ่งหน้าสู่ดัชชีเอสโตเนียเพื่อปกป้องฐานทัพของพระองค์ที่นั่นในปีค.ศ. 1249 แต่เมื่อทรงเสด็จกลับเดนมาร์กในปีค.ศ. 1250 พระองค์ทรงนำกองทัพไปที่ฮ็อลชไตน์เพื่อป้องกันการยึดครองป้อมปราการที่เรนส์บูร์กและเพื่อสั่งสอนเหล่าเคานท์เยอรมันว่าพระองค์ยังคงเป็นกษัตริย์ของพวกเขาอยู่ พระอนุชาของพระองค์ เจ้าชายอเบล ดยุกแห่งชเลสวิกเสนอให้พระเชษฐาเข้ามาประทับที่ปราสาทก็อททร็อปในชเลสวิก ในเย็นวันนั้นกษัตริย์เดนมาร์กทรงเล่นเกมพนันกับหนึ่งในอัศวินชาวเยอรมัน มหาดเล็กของดยุกและกลุ่มชายฉกรรจ์ได้บุกเข้ามาจับกุมกษัตริย์เป็นนักโทษ พวกเขามัดตัวพระองค์และลากพระองค์ออกจากตำหนักของดยุกและลงเรือพายออกไปยังอ่าวชเล กลุ่มชายฉกรรจ์พายเรืออกไปเป็นลำที่สอง เมื่อกษัตริย์อีริกทรงได้ยินเสียงของศัตรูของพระองค์คือ เลฟ กัดมุนด์เซน (ราวค.ศ. 1195-1252) พระองค์ก็ตระหนักได้ว่าต้องทรงถูกสังหารแน่ หนึ่งในผู้จับกุมพระองค์ได้รับค่าจ้างวางเพื่อมอบความตายแก่กษัตริย์ด้วยคมขวาน กษัตริย์อีริคที่ 4 ทรงถูกตัดพระเศียรและพระบรมศพถูกโยนทิ้งอ่าวชเล เช้าวันต่อมา ชาวประมงสองคนได้พบพระวรกายไร้เศียรของกษัตริย์ติดอยู่กับตาข่ายดักปลา พวกเขานำพระบรมศพไปที่โบสถ์คณะโดมินิกันในชเลสวิก ต่อมาพระบรมศพของพระองค์ถูกย้ายไปฝังที่โบสถ์นักบุญเบ็นท์, ริงสเต็ด, เดนมาร์ก ในปีค.ศ. 1257
พระราชอนุชาของกษัตริย์อีริค คือ เจ้าชายอเบล ได้ครองราชย์เป็นพระมหากษัตริย์เดนมาร์ก กษัตริย์อเบลทรงยืนยันว่าพระองค์ไม่ได้มีส่วนเกี่ยวข้องกับการปลงพระชนม์ แต่ภายในเวลาหนึ่งปีครึ่ง กษัตริย์อเบลก็ถูกลอบปลงพระชนม์ สุดท้ายพระอนุชาอีกองค์ก็ได้ครองราชย์ต่อ คือ พระเจ้าคริสตอฟเฟอร์ที่ 1 แห่งเดนมาร์ก
อภิเษกสมรสและพระโอรสธิดา

กษัตริย์อีริคที่ 4 ทรงอภิเษกสมรสในวันที่ 17 พฤศจิกายน ค.ศ. 1239 กับจัตตาแห่งแซกโซนี ธิดาในอัลเบร็ชท์ที่ 1 ดยุกแห่งแซกโซนี (ราวค.ศ. 1175-1260) ทรงมีพระโอรสธิดาร่วมกันดังนี้
| 0 | 1 | 2 | 3 | 4 |
| --- | --- | --- | --- | --- |
|   | พระนาม | ประสูติ | สิ้นพระชนม์ | คู่สมรส และพระโอรส-ธิดา |
|  | เจ้าหญิงโซเฟีย สมเด็จพระราชินีแห่งสวีเดน | ค.ศ. 1241 | ค.ศ. 1286 | อภิเษกสมรส ค.ศ. 1260 กับ พระเจ้าวัลเดมาร์แห่งสวีเดน มีพระโอรสธิดา 6 พระองค์ ได้แก่ เจ้าหญิงอิงเงอร์บอร์กแห่งสวีเดน เคานท์เตสแห่งฮ็อลชไตน์ เจ้าชายอีริค วัลเดมาร์สันแห่งสวีเดน เจ้าหญิงมารีนาแห่งสวีเดน เคานท์เตสแห่งดีโปลซ์ เจ้าหญิงรีเชซาแห่งสวีเดน สมเด็จพระราชินีแห่งโปแลนด์ เจ้าหญิงคาทารีนา วัลเดมาร์สด็อทเทอร์แห่งสวีเดน เจ้าหญิงมาร์กาเรธา วัลเดมาร์สด็อทเทอร์แห่งสวีเดน |

| - | เจ้าชายคนุดแห่งเดนมาร์ก | ค.ศ. 1242 | ค.ศ. 1242 | สิ้นพระชนม์เมื่อทรงพระเยาว์ |

| - | เจ้าหญิงอิงเงอบอร์ก สมเด็จพระราชินีแห่งนอร์เวย์ | ค.ศ. 1244 | ค.ศ. 1287 | อภิเษกสมรส 11 กันยายน ค.ศ. 1261 กับ พระเจ้ามักนุสที่ 6 แห่งนอร์เวย์ มีพระโอรส 4 พระองค์ ได้แก่ เจ้าชายโอลาฟแห่งนอร์เวย์ เจ้าชายมักนุสแห่งนอร์เวย์ พระเจ้าอีริคที่ 2 แห่งนอร์เวย์ พระเจ้าโฮกุนที่ 5 แห่งนอร์เวย์ |

| - | เจ้าหญิงจัตตา อธิการิณีอารามนักบุญอักเนทา | ค.ศ. 1246 | ค.ศ. 1284 | ไม่อภิเษกสมรส อธิการิณีอารามนักบุญอักเนส, รอสคิลด์ |

| - | เจ้าชายคริสตอฟแห่งเดนมาร์ก | ค.ศ. 1247 | ค.ศ. 1247 | สิ้นพระชนม์เมื่อทรงพระเยาว์ |

| - | เจ้าหญิงอักเนส อธิการิณีอารามนักบุญอักเนทา | ค.ศ. 1249 | ค.ศ. 1288/1295 | อธิการิณีอารามนักบุญอักเนส, รอสคิลด์ เป็นที่เล่าลือว่าทรงอภิเษกสมรสกับอีริค ลอร์ดแห่งลังก์เอลันด์ |
แหล่งที่มาอื่น

Line, Philip (2007). Kingship and State Formation in Sweden: 1130 - 1290. (Brill Publishers). ISBN 978-90-47-41983-9
Bain, Robert Nisbet (1905) Scandinavia: A Political History of Denmark, Norway and Sweden from 1513 to 1900 (Cambridge: University Press)
| ก่อนหน้า |  | พระเจ้าอีริคที่ 4 แห่งเดนมาร์ก |  | ถัดไป |
| --- | --- | --- | --- | --- |
| พระเจ้าวัลเดมาร์ที่ 2 |  |   พระมหากษัตริย์แห่งเดนมาร์ก ร่วมกับ พระเจ้าวัลเดมาร์ที่ 2 (1232 - 1241)  (ค.ศ. 1241 - ค.ศ. 1250) |  | พระเจ้าอเบล |
| พระเจ้าวัลเดมาร์ที่ 2 พระประมุขแต่เพียงผู้เดียว |  |   ดยุกแห่งชเลสวิก ร่วมกับ พระเจ้าวัลเดมาร์ที่ 2  (ค.ศ. 1216 - ค.ศ. 1232) |  | พระเจ้าอเบล |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี